Muňko, Dušan, poslanec NR SR (2014-01-30):
Pri tempe prírastku Rómov, pretože ich hlavná zárobková činnosť je plodiť deti, sa z tejto veci stáva neriešiteľný problém, ktorý nás dobehne už v blízkej budúcnosti. V roku 2013 podľa Atlasu rómskych komunít žilo na Slovensku 402 tisíc Rómov. Tvorili tak 7,45 % z celkového počtu obyvateľstva. Pri priemernom tempe ich prírastku budeme mať onedlho naozaj vážny problém. Tých problémov bude hneď niekoľko. Spomeniem z nich dva najdôležitejšie, po prvé, aby sme ustrážili ich kriminalitu, a, po druhé, aby sme ich uživili. Ako som už spomenul, všeobecne je považované za rasizmus, keby sa sledovali štatistiky podľa etnického pôvodu žiadateľa o dávku. To nie je možné. Ale keď si spojíme niektoré fakty, a majú veľmi výpovednú hodnotu, je náhodou, že z celkového počtu 11 800 doteraz priznaných invalidných dôchodkov z mladosti sú najväčšie počty tam, kde je najvyšší podiel rómskeho obyvateľstva, teda v Banskobystrickom a v Košickom a v Prešovskom kraji. Dnes sme tu kvôli jednému policajnému zásahu, vážení páni aj verejná ochrankyňa práv. Keď som sa oboznámil s okolnosťami tohto zásahu, môžem povedať len to, že sa vám čudujem, na základe výpovedí ľudí, ktorých predviedla polícia kvôli podozreniu z trestnej činnosti, ľudí, ktorí robili podvečer zásah. Pri výtržnostiach sa postavili na ich stranu. A verejne ste obvinili políciu z neadekvátneho zásahu. Budete tvrdiť, že nemala povolenie na prehliadku, na vstup do ich obydlí, že mala akciu natáčať na kameru a podobné nezmysly. Čo by ešte mala polícia robiť, aby boli podozriví z trestnej činnosti spokojní s jej zásahom? Vy si pravdepodobne neuvedomujete vážnosť vášho úradu, keď ho takto obraciate v prospech kriminálnikov. Myslím si, že spokojný so zásahom by nemal byť kriminálnik, ale okolie, ktoré polícia svojím zásahom ochraňuje. Pripomeniem vám niekoľko verejne známych faktov. Minulý rok mali policajti výjazdov do osady Budulovská 237 a do Drienovca 171. Boli tam nielen pre majetkovú kriminalitu, priestupky, ale aj preto, aby počas vyplácania dávok riešili susedské spory v osade Budulovská, kde žije na malom priestore 1 400 Rómov. Bez ich asistencie tam nejdú ani zdravotníci. Priemer trestnej činnosti obyvateľov tejto osady je niekoľkonásobne vyšší ako jej priemer za celé Slovensko. Zo 404 obyvateľov prihlásených na Budulovskej č. 26, 28, 30, 32 je 112 trestne zodpovedných za spáchané činy, z nich je 64 osôb s kriminálnou minulosťou a dokopy spáchali 493 trestných činov. Myslím si, že obete týchto trestných činov majú iný názor na zaobchádzanie s nimi ako vy. Podľa mojich informácií po júnovej policajnej akcii v Moldave došlo k objasneniu 15 trestných činov krádeže vlámaním, ktoré priamo súviseli so získanými informáciami. To je dostatočné odôvodnenie tohto policajného zásahu a jeho razancie. Tým sa potvrdila opodstatnenosť nasadenej sily a prostriedkov, teda vami spomínaných kukláčov, psov. Alebo čakáte, že Rómovia z tejto osady sa sami prídu priznať na políciu? Skúsme sa pozrieť na vec aj očami polície, ako sú jej príslušníci chránení, aké postavenie majú v spoločnosti. Na jednej strane ich vždy voláme na to, aby nám pomohli a chránili nás v krízových situáciách. Ale na druhej strane slovo osoby podozrivej z páchania trestnej činnosti má v médiách, u ombudsmanky, občianskych aktivistov väčšiu váhu ako slovo policajta. To je predsa nenormálne. Aké postavenie má minister vnútra, keď povie, že priebeh akcie bol jasný, štandardný, prečo by sme mu nemali veriť? Tomuto prípadu uškodilo zásadné zveličenie sťažností do zahraničia, snaha o vytĺkanie politického kapitálu proti ministrovi vnútra. Informácia o sedemdesiatich zrazených a zranených deťoch, to všetko boli jednostranné, teatrálne podané a mediálne zveličované informácie obrátené proti polícii. Prečo aktivistov a ombudsmanku netrápi tehla v policajnom aute, absencia elementárnej slušnosti rešpektu voči príslušníkom. Minister vnútra robí svoju prácu dobre. Polícia nasadzuje do okresov s najvyššou kriminalitou stovky nových policajtov. Po celom Slovensku je ich takmer o 900 viac ako pred rokom. To sú slušní ľudia a oceňujeme ich. Ako som už povedal, práve to by malo byť hlavným kritériom hodnotenia polície, predchádzať kriminalite a chrániť slušných ľudí. Malo by byť políciu vidieť v uliciach a cítiť jej prítomnosť. Za to by sme mali byť ministrovi vnútra povďační. Vážená pani ombudsmanka, v diskusii na TA trojke ste dňa 8. januára uviedli, že policajnému zásahu nepredchádzalo nič, čo by si ho vyžiadalo. Vám nestačí spomínaná štatistika? Zopakujem ju. Vlani mali policajti výjazdov tam 236, 171 do Drienovca. To je 400 výjazdov za jeden rok na dvoch miestach v tesnej blízkosti Moldavy, resp. v Moldave. To je viac ako jeden výjazd denne. A to hovorím o štatistikách štátnej polície, nie mestskej. Ďalšou udalosťou, ktorá policajnému zásahu predchádzala, bola manifestácia drzosti a odporu, ktorú demonštrovala miestna komunita deň pred zásahom. Najskôr neposlúchla hliadku mestskej polície, nestíšila hlučnú zábavu a neskôr pri príchode štátnej polície došlo k útoku kameňmi na hliadku aj zo strany malých detí. Zo strany vašich prenasledovaných klientov vy vychádzate len z tvrdení časti obyvateľov Moldavy nad Bodvou. Vy ste predsa boli sudkyňou, najlepšie viete, že na základe popisu udalostí jednej strany konfliktu nemôžete robiť závery. Ak ste to v tomto prípade urobili, tak v tom vidím politikárčenie a zneužívanie vášho úradu na politické ciele. To je zároveň odpoveď na otázku, prečo váš postoj označil minister vnútra za politikárčenie. V spomenutej relácii ste sa pohoršovali nad tým, že niektoré osoby predvolané za účelom overovania ich totožnosti strávili na policajnej stanici päť hodín. Viete, čo sa počas tých päť hodín dialo, keď poukazujete na to, že tam boli dlho? Alebo podľa vás mali policajti preventívne viniť a mali mať výčitky svedomia, že si robili svoju prácu? Podľa vás by overovanie totožnosti malo trvať len niekoľko minút, určite máte pravdu, ale iba v prípade slušného človeka, ktorý s políciou spolupracuje. Netýka sa to niekoľkokrát trestaných ľudí, podozrivých v ďalších trestných činoch, o ktorých pochybujem, že majú občianske preukazy so sebou, ak vôbec ich majú. Ako som spomenul, že k útoku na policajtov došlo aj zo strany malých neplnoletých detí, len pripomeniem ten fakt, že Rómovia v osadách často používajú práve svoje deti na páchanie trestnej činnosti. Má to pre nich tú výhodu, že nie sú trestne zodpovední. V tom je vidieť sofistikovaný prístup Rómov k páchaniu trestnej činnosti. Treba pripomenúť aj to, že deti podobných osád nechodia do školy, sú zanedbávané mentálne a fyzicky, sú špinavé, chýbajú im základné hygienické návyky a podobne. Ale ich rodičia všetky sociálne dávky na ne berú. Prečo vás to, páni opoziční poslanci, netrápi. Boli ste osem rokov vo vláde, mali ste možnosť zmeniť niektoré veci. Pripomínam tiež, že tento problém prerastá do neúmernej šírky. Ak sa ešte vrátim k zásahu v Moldave, kde som si hľadal analógiu prípadov z minulosti, našiel som podobný opis aj z Huncoviec v roku 2007. Podobný policajný zásah vyvolal búrku nevôle u mnohých Rómov. Niektorí z nich sa nemohli zmieriť s tým, ako policajti postupovali, ale iná časť Rómov osady hovorila, že policajti si len robia svoju robotu. Ale ich hlasy ako vždy akosi zaniknú. Policajná hliadka v tomto prípade dorazila do osady na troch autách, aby spacifikovala muža, ktorý nožom útočil na svoju družku. Následne agresivita Rómov vyústila až do útoku na políciu, davu približne 200 osadníkov s kameňmi a palicami na uniformovaných mužov. Jeden z policajtov preto použil varovné výstrely, padlo ich šesť, čo na chvíľu miestnych zastrašilo. Potom sa policajtom podarilo z osady ujsť. Alebo ďalší prípad. Rómovia, ktorí v máji 2011 zaútočili v krčme na dôchodcov v Diakovciach, vyviazli iba s podmienkou. Na slobode sa ocitol aj 15-ročný chlapec, ktorý vytiahol pištoľ na policajta. A môžem vám vymenovať ďalšie prípady, ktoré sa stali a ktoré etnikum väčšinové musí znášať. Tieto prípady, ktorých by som mohol uviesť oveľa viac, opisujú podmienky, v akých pracujú policajti na východnom Slovensku. Sú terénne riešení, riešia veci priamo na mieste, nie zo svojich kancelárií. Podobný dešpekt v polícii zo strany Rómov je dennodennou realitou a nie je predsa normálne, aby policajti utekali pred násilníkmi, a nie je predsa normálne zastávať sa tých, ktorí páchajú trestnú činnosť. Zaujíma vás názor nerómskeho obyvateľstva v Moldave na spomínaný zásah? Tam ste ho nikde neuviedli. Nejde tu zo strany Rómov len o priame fyzické útoky, lebo kriminalita nemá hraníc. Spomeniem napríklad krádeže lesov. Zlodeji dreva spôsobili vlani len v Tatranskom národnom parku a v Pieninskom národnom parku škodu za 25 tisíc eur. A páchateľmi sú najčastejšie obyvatelia podtatranských rómskych osád. Vážené pani kolegyne, vážení páni kolegovia, na jednej strane chcete od policajtov, aby ľuďom pomáhali v kritických situáciách, kde často rozhodujú sekundy, no súčasne im chcete ruky zväzovať novými povinnosťami. To nemá logiku. Ako môže efektívne zasahovať policajt, ktorý už sa bude báť podozrenia, že prekročil svoje právomoci len preto, že to bude tvrdiť osoba, proti ktorej zasahuje? Prečo sa má policajt neustále obraňovať a dokazovať, že konal svoju povinnosť len preto, že nejaký kriminálnik, podozrivá osoba niečo vymyslí? Práve v tomto sú Rómovia veľmi teatrálni, povedal by som, až živočíšni, čo im dodáva vierohodnosť. A, pani ombudsmanka, hádam len nechcete mi nahovoriť, že niekoľko modrín, ktoré po zásahu v Moldave Rómovia ukázali, je dôkaz o brutalite policajného zásahu. Tvrdíte, že policajti použili psy, kukláčov. Ale nebolo to kvôli kriminálnemu prostrediu, do ktorého išli? Nemohlo to byť aj kvôli tomu, že sa príslušníci pri zásahu mohli obávať o svoj život? Ako som už uviedol, kriminálne pozadie oboch osád, ako aj udalosti predchádzajúce jednoznačne odôvodnili použitie takejto sily. Isteže, policajnú silu nemožno zneužívať. Keď som sa oboznámil s nástrojmi, ktoré chránia občanov pred zneužívaním právomoci verejného činiteľa z radov polície, či už ide o zákon samotný alebo možnosti inšpekcie, dospel som k jednoznačnému záveru, že tieto zákonné ochranné nástroje sú úplne dostačujúce. Zavádzať tam ďalšie nové a komplikovanejšie je podľa môjho názoru neadekvátne. Vážení kolegovia z opozície, bez dôkazov kritizujete políciu, že v Moldave zasiahla tvrdo. Pritom keď ste boli vy pri moci, ste sa sami presvedčili o tom, že akákoľvek benevolencia voči výtržníkom, narušiteľom verejného poriadku nikam nevedie. Pripomeniem vám, ako sa váš bývalý minister vnútra pán Lipšic veľmi silno angažoval v známom prípade rodiny Dobrovodského v Malackách, ktorý tam žije v susedstve neprispôsobivých Rómov. Osobne navštívil miesto konfliktu, dôsledne pred kamerami zbieral politické body. Výsledok toho je, že malackí Rómovia sa smejú, žijú si bezstarostný život ďalej, rodina Dobrovodských je psychicky na dne. To je len jedna názorná ukážka protikladu veľkých a prázdnych gest jedného z vás, opozície, dámy a páni. Je to príklad zlyhania ministra vnútra, polície pod jeho vedením. Je to aj otázka na vás, pani Dubovcová, prečo ste sa neangažovali rovnako aktívne aj v tomto prípade aj v prospech rodiny Dobrovodských. Prepáčte, nepostrehol som vašu účasť v tomto prípade. Pani Dubovcová, vážení kolegovia z opozície, v súvislosti s dnešnou témou mimoriadnej schôdze treba pripomenúť aj návrh, ktorý ste podali na Ústavný súd. Týka sa zákona, ktorý prikazuje poberateľom sociálnych dávok odpracovať istý počet hodín na verejnoprospešných prácach. Kto sú väčšinou poberatelia týchto dávok? Práve takíto ľudia, proti ktorým zasahovala polícia v Moldave, práve takí ľudia, ktorí sa živia trestnou činnosťou a zneužívaním týchto dávok. Pýtam sa, čo je v rozpore s ľudskými právami či ich porušovaním, keď chceme, aby za peniaze, ktoré dostanú, vyvinuli určitú aktivitu a tiež aby sa aspoň naučili trochu robiť, pretože nemajú na to žiaden návyk. Na jednej strane to znamená, že nebudú mať miesto na páchanie trestnej činnosti. Okrem toho veď takíto profesionálni poberatelia sociálnych dávok úplne strácajú pracovné návyky. Netvrdím, že týmto ich prevychováme, ale aspoň im tak ukážeme, že nič nie je zadarmo. A to je dôležitý predovšetkým etický moment, ktorý by bol aspoň čiastočne postavený na jednu úroveň s pracujúcimi občanmi. Veď aj pre slušného človeka, ktorý pracuje a dostáva peniaze za odvedenú prácu, za istý výkon, ten princíp platí. Tak prečo by rovnaký princíp nemohol platiť pre všetkých občanov aj pre neprispôsobivých obyvateľov rómskych osád? Pritom netvrdím, že všetci, ktorí dnes nemajú prácu, nechcú pracovať, sú kriminálnici. Ale v prípade takýchto poberateľov sociálnych dávok, ktorí na čas z objektívnych dôvodov prišli o prácu, by verejnoprospešné práce znamenali zachovanie pracovných návykov a do budúcnosti by ich z hľadiska trhu urobili použiteľnejšími. Ešte jedna myšlienka, ktorá úzko súvisí s dnes diskutovanou témou. Podľa posledného prieskumu verejnej mienky by sme si pomaly mali zvykať, že v ďalšom funkčnom období tu bude sedieť so svojimi kamarátmi aj pán Kotleba. Nie je náhoda, že sa radikálni politici presadili práve v Banskobystrickom kraji? Z celkového počtu 516 obcí je až 51 %, v ktorých žije rómska komunita. Výsledok župných volieb teda odzrkadľuje obavy poctivých občanov. Musím konštatovať, že podobné aktivity, ako je nedôvera v políciu po zásahu v Moldave alebo akou je táto mimoriadna schôdza, pánovi Kotlebovi a jemu podobným otvárajú dvere do parlamentu. Opýtajte sa tých ľudí, ktorí žijú v susedstve týchto osád, ako sú spokojní s policajnou ochranou. Opýtajte sa ich na názor na zásah v Moldave. Odpoveď vám dali práve župné voľby v Banskobystrickom kraji a z témy dnešnej schôdze si zapamätajte akurát to, že tu asi nemáme čo robiť, keď riešime to, aby ťažko neprispôsobiví občania boli poprosení, či policajti vstúpiť k nim domov môžu alebo nie, či policajti pri raziách v ich osadách na sebe kamery mať mali alebo nie, či divné indivíduá boli na policajnej stanici v primeranom čase alebo či to nepovažovali za neadekvátne dlho. Jednoducho povedané, poctiví ľudia tohto štátu sa už cítia byť ohrozovaní. Rovnako sú unavení aj z toho, že musia živiť skupinu neprispôsobivých občanov. Vážené kolegyne, kolegovia, by som tu mohol zosumarizovať svoje vystúpenie. Problémom, ktorým sa zaoberáme, považujem mimoriadnu schôdzu za výsmech slušných ľudí, za vytĺkanie politického kapitálu a za náš premrhaný čas. Bol by som rád, keby politické spektrum naprieč si sadlo a začalo riešiť rómsku problematiku. Rómsku problematiku nevyrieši ani ombudsmanka, nevyrieši ju ani minister vnútra. Musíme ju vyriešiť všetci. Ja by som sa z tohto miesta chcel poďakovať všetkým pracovníkom polície, záchranárom, požiarnikom, tretiemu sektoru, cirkvi a každému, kto prichádza s rómskym etnikom do činnosti a kto s nimi prežíva, pretože tá situácia je absolútne nehorázna a treba, aby sme zaujali my ako poslanci k tomu stanovisko, ale nevytĺkali tu dneska politický kapitál. Pani ombudsmanka mala možnosť vysvetliť celú záležitosť a postaviť objektívnu správu o etnickom probléme rómskom, ktorý na Slovensku je. Ďakujem.